Бүгін Түркі кеңесінің саммиті өтеді
"Бүгін Түркі кеңесінің саммиті өтеді" | "https://abai.kz/post/142701"
TITLE: Бүгін Түркі кеңесінің саммиті өтеді
URL: https://abai.kz/post/142701
META: "Бүгін Түркі кеңесінің саммиті өтеді" | "https://abai.kz/post/142701"
DATE: 12.11.2021
AUTHOR(s): Abai.kz
TOTAL WORDS: 105
TEXT: 12 қарашада Түркияның Ыстамбұл қаласында Түркі кеңесіне мүше мемлекеттер басшыларының VIII саммиті өтеді. «Цифрлық дәуірдегі жасыл технологиялар және ақылды қалалар» тақырыбындағы саммитке Түркия, Қазақстан, Әзірбайжан, Қырғызстан, Өзбекстан және Түркіменстан президенттері, сондай-ақ Венгрия Премьер-Министрі мен Бас хатшы қатысады деп жоспарлануда. Мемлекет басшылары ұйымның орта және ұзақ мерзімді перспективаларына қатысты бірқатар маңызды мәселелерді талқылайды. Күн тәртібінен бөлек, ел басшылары ағымдағы өңірлік және халықаралық саяси-экономикалық оқиғалар туралы пікір алмасады. Төрағалық Әзірбайжаннан Түркияға өтетін саммитте мемлекет басшылары Түркі кеңесі VIII Саммитінің қорытынды құжаты болатын Ыстамбұл декларациясына қол қояды, сондай-ақ басқа да бірқатар келісімдерді қабылдайды. Саммит түркі елдерінің дамуына жаңа серпін береді және ынтымақтастықта маңызды бетбұрыс жасайды деп күтілуде. Abai.kz
